אתר מכירות בריטי הדליף תאריכי יציאה לשלושה משחקי Switch - גלקסיית המחשבים
בית / חדשות / אתר מכירות בריטי הדליף תאריכי יציאה לשלושה משחקי Switch
אתר מכירות בריטי הדליף תאריכי יציאה לשלושה משחקי Switch
יונדב צבקר 9 בפברואר 2019 חדשות, חדשות משחקים השאר תגובה
אתר המכירות הבריטי Base העלה, כנראה בטעות, תאריכי יציאה לשלושה משחקים מצופים מאוד עבור ה-Switch: Luigi's Mansion 3, Animal Crossing ו-Dameon X Machina.
קונסולת ה-Switch מבית Nintendo סיימה את שנת 2018 בהצלחה גדולה עם Super Smash Bros ועם ציפיות גבוהות משנת 2019. אנחנו רק בחודש פברואר וכבר קיבלנו את New Super Mario Bros ואת Travis Strikes Again ורשימה מכובדת של משחקים שאמורים לצאת השנה. עם זאת, לרוב המשחקים האלו עדיין אין תאריך ולחלקם אפילו עוד אין שם רשמי (כמו הדור השמיני של משחקי Pokemon למשל). מעריצי Nintendo מחכים בקוצר רוח ל-Direct הבא (לא, תצוגה מרשימה של משחקי אינדי לא נחשבת). בנתיים, העדכון המשמעותי ביותר מגיעה מטעות באתר המכירות הבריטי Base. האתר העלה תאריכים עבור שלושה משחקים של החברה. Dameon X Machina קיבל את התאריך 24 למאי, Luigi's Mansion 3 ב-19 ליולי ו-Animal Crossing ב-13 לספטמבר. חשוב לזכור שגם אם אלו תאריכים אמיתיים שהתקבלו בחברה מ-Nintendo בעצמם, עדיין יכול להיות שמדובר בהערכה גסה ולא בתכנון סופי. בנוסף, הכתבת אמילי רוג'רס, שידועה במקורות האמינים שלה כשזה מגיעה לחברת המשחקים היפנית, דיווחה כי ישנם עוד 11 כותרים ללא שם בפיתוח ב-Nintendo עבור ה-Switch כרגע. לא ידוע אם המספר הזה כולל את המשחקים ללא השם שאנו כבר יודעים עליהם.
Dameon X Machina, Luigi's Mansion 3 ו-Animal Crossing אמורים לצאת עוד השנה עבור ה-Switch. התאריכים שפורסמו בכתבה זו אינם רשמיים ואני מקווה שנזכה לראות Direct בזמן הקרוב כדי שאוכל לתכנן את ההוצעות הכספיות שלי לשנה הקרובה.
תגיותAnimal Crossing Dameon X Machine Luigi's Mansion 3 nintendo Nintendo Switch
הקודם HyperX Alloy FPS RGB – נבנתה למהירות, לא בהכרח גם לנוחות [ביקורת]
הבא שתי דמויות נוספות מצטרפות ל-Mortal Kombat 11
TT Isle of Man מגיע ל-Nintendo Switch